Γer tagara n unadi-a, nwala belli nessaweḍ γer kra n yigemmaḍ i aγ-d-yesbanen, akken yebγu ixus unadi-nteγ, amek i d-ttuγalen kra n yiferdisen iznuḍrisen deg wungalen. Anadi-a, llan yinelmaden i t-ixeddmen am nekkenti, aseggas-a xedment γef wungalen i d-yeffγen deg useggas 2011 almi d 2020. Ihi, nettwali yelha lukan ad yili unadi nniḍen syar sdat γef tesleḍt taznudrest n wammud muqqren n wungalen iwaken ad d-nejmaɛ aṭas n igemmaḍ leqayen, neγ ad nexddem daγen tazrawt i aγ-d-yesbegnen tamhast ( l'évolution ) n yifardisen n iznudrisen i wungalen deg watas n temrawin. Ladγa lukan ad tili tezrawt taznudrest γef kra n tewsatin nniden, am tullit, tamedyazt,… am akken daγen, yezmer ad yili unadi yecban wagi i wungalen nniden i d-yeffγen seg 2020 d asawen.